stanford-oval/wikipedia huggingface dataset:
מוקאוומה
שימושים בדוקטרינה והתמודדות עמה

הטקטיקה של התשת החברה הדמוקרטית באמצעות הקזת דם נעשתה בגל אירועים אלימים לאחר מלחמת עיראק, באמצעות פיגועים רבים שגבו את חייהם של אלפי חיילים אמריקנים, והצליחה לגרום ללחץ בדעת הקהל האמריקנית לסגת מעיראק. גם ארגון חזבאללה השתמש ברצועת הביטחון בטקטיקה זו, במסגרת הלחימה בדרום לבנון (1982 - 2000), והצליח להביא להפלת צד"ל ולנסיגת צה"ל מדרום לבנון. מאוחר יותר הרשות הפלסטינית וטרוריסטים פלסטיניים השתמשו בטקטיקה זו באמצעות גלים של מחבלים מתאבדים שהתפוצצו בערי ישראל באינתיפאדה השנייה ולאחריה, חזבאללה וחמאס באמצעות ירי אקראי ובלתי מכוון של רקטות, אבל הם הביאו לשורת מבצעים ישראליים (מבצע חומת מגן, מלחמת לבנון השנייה, מבצע עופרת יצוקה, ומבצע צוק איתן), שהניבו תוצאות הפוכות ממה שקוו על ידי תנועות ההתנגדות.
טקטיקה נוספת שרוב הארגונים משתמשים בה, היא חטיפת אזרחים או חיילים, כדי להגיע להישגים פוליטיים. יש ארגונים (כדאעש בסוריה) שחטפו אזרחים והוציאו אותם להורג, כדי להטיל מורא על האויבים, ויש ארגונים שחטפו אזרחים או חיילים כבני ערובה במטרה להגיע להישגים, כמו למשל לשחרר לוחמיהם ואסיריהם (חמאס), או לנסות לגרום למדינות מסוימות להפסיק פעילות כזו או אחרת בתחום מסוים (טליבאן וחזבאללה).
הטקטיקה של ההסתתרות והחמיקה הופעלה על ידי חזבאללה כבר בזמן רצועת הביטחון, ושוכללה בצורה טובה מול צה"ל במלחמת לבנון השנייה באמצעות בונקרים בשטחים פתוחים, שכונו בצה"ל "שמורות טבע". לעומת זאת במבצע עופרת יצוקה טקטיקה זו הצליחה פחות, לאחר שצה"ל נערך מראש לסוג כזה של לוחמה. למול הטקטיקה של החמיקה וההסתתרות של הלוחמים, האמריקנים פיתחו שיטה שבה מזל"טי RQ-1 פרדטור חמושים בטילי נ"ט הלפייר חיסלו מגובה רב פעילי בכירים רבים של ארגון אל-קאעידה. גם צה"ל משתמש בשיטה זו.
הטקטיקה של ניסיון לקשירת ידי הצבא באמצעות אזרחים הופעלה על ידי חמאס ב"מבצע עופרת יצוקה" באינטנסיביות רבה, כאשר רוב הלחימה נעשתה בשטחים אזרחיים, ואף מתוך מקומות אזרחיים מובהקים כבתי ספר ומסגדים, והניסיון התעמולתי עלה יפה (ובמיוחד לאור התגייסותן של רשתות ערביות כרשת אל ג'זירה שהציגה תמונות של הרס אזרחי וילדים מתים), והצליחה ליצור לחץ בינלאומי חזק, שהביא בסופו של דבר לעצירת המבצע. לעומת זאת טקטיקה זאת כשלה כישלון מובהק בצ'צ'ניה, בשל רגישותם הנמוכה של הרוסים לחיי אדם, אף כלפי אזרחיהם, כפי שהדבר בא לידי ביטוי באירועים של משבר בני הערובה בבסלאן ומשבר בני הערובה בתיאטרון במוסקבה, והשימוש באגרסיביות רבה כלפי אזרחים צ'צ'נים רבים, ביחד עם אדישות רוסית לדעת הקהל העולמית.
מדינות המערב מתאמצות לתת מענה לדוקטרינה זו. נראה שבהיבטים צבאיים שונים המדינות מצליחות לפתח כלים וטכנולוגיות שנותנות מענה טוב לטקטיקות השונות, אך עם זאת נראה שרגישותה הרבה של החברה המערבית למותם של אנשים, הן אזרחים חפים מפשע שנקלעו למלחמה והן חיילים שלה עצמם, לעומת הזלזול בחיי האדם בתנועות אסלאמיות קיצוניות שאף מקדשות את המוות, הנה סוגיה שהיא עקב אכילס של החברה המערבית, שמקשה מאוד להתמודד עם דוקטרינה זו.
נראה כי כאשר מופעלת נחישות רבה כלפי ארגון המשתמש בדוקטרינה זו, ביחד עם גיבוי ציבורי, אפשר לנצח אותו. דוגמה לכך היא המאבק הנחוש של צבא לבנון בארגון פתח אל-אסלאם - הסניף המקומי של אל-קאעידה. לאחר 106 ימי לוחמה עיקשת שניטשה בתוך מחנה הפליטים נהר אל-בארד ושעלתה בלא מעט קורבנות, הצליח צבא לבנון, שלא נחשב לצבא חזק במיוחד, לעקור את הארגון מקרב המחנה, ולהרוג ולשבות את רובם המוחלט של אנשי הארגון.
יוליאן רחלין

| --- | --- |

יוליאן רחלין בקונצרט בתל אביב, דצמבר 2011
 לידה:  8 בדצמבר 1974 (בן 50) וילנה (וילניוס), הרפובליקה הסובייטית הסוציאליסטית הליטאית, ברית המועצות 
 מוקד פעילות:  אוסטריה, ירושלים, קריסטיאנסנד
 תקופת הפעילות:  מ-1988 
 מקום לימודים:  אקדמיה מוזיקלה קיג'אנה, הקונסרבטוריון של וינה 
 עיסוק:  כנר, ויולן, מנצח
 סוגה:  מוזיקה קלאסית 
 שפה מועדפת:  ליטאית, גרמנית 
 כלי נגינה:  כינור, ויולה 
 שיתופי פעולה בולטים:  התזמורת הסימפונית ירושלים
 פרסים והוקרה:  נוצת הזהב (2004) 
 www.julianrachlin.com
 פרופיל ב-IMDb
 
יוליאן רחלין (בגרמנית: Julian Rachlin;‏ נולד ב-8 בדצמבר 1974) הוא כנר, ויולן ומנצח אוסטרי, יהודי יליד ליטא.
רקע משפחתי ושנות ילדותו ולימודיו

רחלין נולד בוילנה למשפחה של מוזיקאים יהודים. אביו מיכאיל רחלין הוא צ'לן ואמו, סופיה היא פסנתרנית. בגיל 4 (1978) היגר עם הוריו לאוסטריה.
מגיל 9 (1983) למד את אמנות הכינור בקונסרבטוריון של וינה אצל בוריס קושניר, ברוח המסורת הרוסית-סובייטית. הוא היה תלמידו הראשון של קושניר בווינה. בנוסף לקח רחלין למשך שנתיים שיעורים פרטיים אצל פנחס צוקרמן.
קונצרט הבכורה שלו כסולן אירע בשנת 1984, בגיל 10. כעבור ארבע שנים זכה בפרס "המוזיקאי הצעיר של השנה" בתחרות האירוויזיון למוזיקאים צעירים וזכה לנגן עם תזמורת הקונצרטחבאו המלכותית. בעקבות זאת הוזמן להופיע תחת שרביטו של לורין מאזל בפסטיבל ברלין והיה לסולן הצעיר מכל הזמנים שניגן עם הפילהרמונית של וינה, זאת בניצוחו של ריקרדו מוטי.
הקריירה הבינלאומית

בהמשך רחלין סייר במקומות רבים ברחבי אירופה וארצות הברית, כשניגן תחת שרביטם של מנצחים מפורסמים כמו ברנרד הייטינק, ולדימיר אשכנזי, ג'יימס לוויין, זובין מהטה או אנדרה פרווין.
בשנת 2005 ניגן לראשונה עם הפילהרמונית של ניו יורק והמנצח לורין מאזל בקרנגי הול.
במקביל לפעילותו ככנר סולן, הקדיש יוליאן רחלין את עצמו גם למוזיקה קאמרית.
הוא ניגן בהרכבים קאמריים יחד עם אמנים כמו מרתה ארחריץ', איתמר גולן, נטליה גוטמן, גדעון קרמר ומסטיסלב רוסטרופוביץ'.
בשנת 2000 ניגן בבכורת השישיה מאת קשישטוף פנדרצקי יחד עם רוסטרופוביץ', יורי בשמט ואחרים.
באותה שנה הוא הקים פסטיבל מוזיקלי משלו - "יוליאן רחלין וידידים" - בעיר דוברובניק. החל משנת 2005 ניהל רחלין גם את הפסטיבל למוזיקה קאמרית "רחלין מציג" במנזר פרנג באוסטריה תחתית.
הקליט הקלטות מפורסמות בסוני קלאסיקל רקורדס, ורנר קלאסיק ודויטשה גרמופון. לפי הזמנתו של מאריס יאנסונס למד רחלין את אמנות הניצוח אצל סופי רחלין.
ביצועיו את הקונצ'רטי לכינור של ברהמס, סיבליוס, צ'ייקובסקי ואת הסונטה לויולה ופסנתר אופוס 47 מאת שוסטקוביץ' זכו בעקביות לשבחי המבקרים.
בשנת 2000 קיבל רחלין את הפרס הבינלאומי של האקדמיה קיג'יאנה למוזיקה מסיינה, איטליה.
החל משנת 1999 רחלין מלמד כפרופסור באקדמיה למוזיקה של האוניברסיטה הפרטית של וינה.
כמנצח יוליאן רחלין ניצח בין היתר על התזמורת הסימפונית של שיקגו, התזמורת הפילהרמונית הישראלית, התזמורת הפילהרמונית המלכותית, התזמורת הסימפונית של ברמינגהאם, התזמורת הסימפונית של וינה, התזמורת הפילהרמונית של אוסלו, תזמורת הקונצרטהאוס של ברלין, תזמורת רדיו וינה, התזמורת הפילהרמונית המלכותית של ליברפול ועוד.
בשנת 2014 התמנה רחלין למנצח אורח ראשי של הסינפוניה המלכותית הצפונית ושל התזמורת הפילהרמונית של טורקו.
ב-2015 הוא ניגן בטקס הנעילה של הפסטיבל הבינלאומי העשירי ע"ש יורי בשמט במינסק.
בשנת 2023 נבחר להיות המנהל המוזיקלי של התזמורת הסימפונית ירושלים ובמקביל נבחר להיות המנצח הראשי של התזמורת הסימפונית של קריסטיאנסנד.
ליוליאן רחלין קשר של חברות ארוכת שנים עם הכנרת ההולנדית יאנינה יאנסן.
כלי נגינה

יוליאן רחלין מנגן בעיקר על כינור גוארנרי דל ג'זו המכונה "ex Carrodus" משנת 1741 שהועמד לרשותו על ידי הבנק הלאומי האוסטרי. בעונה 2011 – 2010 הופיע רחלין ככנר וכוויולן עם התזמורת הממלכתית של בראונשווייג כשניגן יצירות של הינדמית, מוצרט ובטהובן על כינור שנבנה ב-1704 על ידי אנטוניו סטרדיווארי.
פרסים ואותות הוקרה

1988 - המוזיקאי הצעיר של השנה באירוויזיון למוזיקה קלאסית
2000 - הפרס הבינלאומי של אקדמיית קיג'י בסיינה
התמנה לשגריר של רצון טוב של UNICEF
ביבי ניווירת'

| --- | --- |

ניווירת', 2006
 לידה:  31 בדצמבר 1958 (בת 66) ניוארק, ניו ג'רזי, ארצות הברית ארצות הברית
 מדינה:  ארצות הברית 
 תקופת הפעילות:  מ-1981
 מקום לימודים:  בית הספר ג'וליארד  בית הספר התיכון פרינסטון  Chapin School 
 פרסים והוקרה:  פרס טוני לשחקנית הטובה ביותר במחזמר (1997)  פרס אמי לשחקנית הטובה ביותר בסדרה קומית (1991)  פרס אמי לשחקנית הטובה ביותר בסדרה קומית (1990)  פרס טוני לשחקנית משנה במחזמר (1986)  פרס דרמה דסק לשחקנית מצטיינת במחזמר  פרס ליגת הדרמה 
 פרופיל ב-IMDb
 
ביאטריס "ביבי" ניווירת' (באנגלית: Beatrice "Bebe" Neuwirth; נולדה ב-31 בדצמבר 1958) היא שחקנית קולנוע, טלוויזיה ותיאטרון יהודייה-אמריקאית. ניווירת' היא זוכת שני פרסי טוני ושני פרסי אמי על תפקידה בסיטקום "חופשי על הבר".
ראשית חייה

ניווירת' נולדה בעיר ניוארק שבניו ג'רזי למשפחה יהודית, אמה האמנית סידני אן היא רוסייה אמריקאית ואביה המתמטיקאי לי פול ניווירת' הוא ממוצא גרמני-אמריקאי.
בילדותה החלה למדה בלט, בו גם עסקה במסגרת לימודיה ב"בית הספר ג'וליארד". במטרה להפוך לרקדנית מקצוענית רכשה ניווירת' ניסיון גם במחזות מוזיקליים קהילתיים.
קריירה > תיאטרון

בשנת 1986 זכתה בפרס הטוני על הופעתה במחזמר "צ'ריטי המתוקה".
ב-1996 שיחקה בעיבוד החוזר למחזמר המצליח "שיקגו" בתור נערת השעשועים ולמה קלי וזכתה בפרס טוני שני.
קריירה > טלוויזיה

התפרסמה לראשונה בתפקיד הפסיכולוגית לילית סטרנינג בסיטקום "חופשי על הבר", תפקיד אותו מלאה במשך שבע עונות ושזיכה אותה בשני פרסי האמי.
חזרה על התפקיד גם בסיטקום המצליח "פרייז'ר", בו הופיעה מספר פעמים לאורך תשע שנים.
ב-2005 שיחקה בתפקיד ראשי בסדרת הדרמה המשפטית "חוק וסדר: משפט וצדק" בתור הפרקליטה הקשוחה טרייסי קיבר, המשמשת גם כעוזרת של התובע המחוזי ארתור בראנץ (פרד תומפסון).
בשנת 2014 שיחקה בסדרת הטלוויזיה "מזכירת המדינה" כנאדין טוליבד,ראשת הסגל של אליזבת מקורד.
בשנת 2022 החלה לגלם את מבקרת הספרות והשפית אוויס דבוטו (אנ') בסדרה "ג'וליה" (אנ'); דרמה קומית תקופתית של רשת HBO Max. הסדרה בוטלה לאחר שתי עונות בשנת 2023.
קריירה > קולנוע

ב-1989 השתתפה לראשונה בסרט קולנועי, הקומדיה הרומנטית של קמרון קרואו "אמרי לי כן".
ב-1990 שיחקה בתפקיד משמעותי בקומדיה של פיטר ויר "גרין קארד" בתור לורן אדלר, חברתה של ברונט מיטצ'ל (אנדי מקדואל).
ב-1991 הופיעה בדרמת הפשע "באגסי" בתפקיד הרוזנת די פראסו.
ב-1993 שיחקה במותחן "בכוונת זדון" בתור הבלשית דנה האריס. ב-1995 השתתפה בפנטזיה הקומית "ג'ומנג'י" בתור נורה, דודתם של היתומים פיטר וג'ודי שאפרד.
ב-1998 הופיעה בסרטו של וודי אלן "סלבריטי" ובמותחן האימה "סיוט בחדר המורים" בתור מנהלת התיכון.
ב-1999 השתתפה בסרטו של ספייק לי "הקיץ של סם" ובדרמה הקומית "ליברטי הייטס".
בשנת 2000 זכתה להערכה רבה על הופעתה בתור הכירופרקטית דיאן לודר בקומדיה "הכול בשביל איב".
שיחקה בתפקידים קטנים גם בקומדיות "איך להיפטר מבחור ב-10 ימים", "נוכלים בגדול" ובשנת 2009 בדרמה המוזיקלית "תהילה".
חיים אישיים

הייתה נשואה במשך 17 שנים לשחקן פול דורמן.
בשנת 2009 נישאה בשנית, לכריס קלקינס.
פילמוגרפיה

אמרי לי כן (1989)
גרין קארד (1990)
באגסי (1991)
בכוונת זדון (1993)
ג'ומנג'י (1995)
גן עדן לכלבים 2 (1996)
הרפתקאות פינוקיו (1996)
שותף סמוי (1996)
סלבריטי (1998)
סיוט בחדר המורים (1998)
הקיץ של סם (1999)
ליברטי הייטס (1999)
קופידון וקייט (2000) - סרט טלוויזיה של CBS
גופי הולך לקולג' (2000)
הכול בשביל איב (2002)
איך להיפטר מבחור ב-10 ימים (2003)
נוכלים בגדול (2004)
משחק שישי (2005)
תהילה (2009)
פילמוגרפיה > טלוויזיה

חופשי על הבר (1986–1993)
דקלים פרועים (1993)
הרפתקאות פיט ופיט (1994)
גן עדן לכלבים (1996–1998) - דיבוב
פרייז'ר (1994–2003)
סיקור קטלני (2001-2000)
פריצה (2003-2002)
חוק וסדר: משפט וצדק (2005–2006)
משועמם (2009–2011)
הגן המסתורי (2014) - דיבוב
מזכירת המדינה (2014–)
הדיילת (2020)
Ultra City Smiths ‏(2021) - דיבוב
Teenage Euthanasia ‏(2021-הווה) - דיבוב
ג'וליה (אנ') (2022–2023)
פרייז'ר (2023)
קפטן פוֹל (אנ') (2023) - דיבוב
היילי על זה! (2024) - דיבוב
פרסים ומועמדויות

| שנה | פרס | קטגוריה | פרויקט | תוצאה | מקור |
| --- | --- | --- | --- | --- | --- |
| 1986 | פרס טוני | ההופעה הטובה ביותר של שחקנית משנה במחזמר | צ'ריטי המתוקה | זכייה |  |
| 1990 | פרס אמי לבידור בפריים טיים | שחקנית המשנה הטובה ביותר בסדרה קומית | חופשי על הבר | זכייה |  |
| 1991 | פרס אמי לבידור בפריים טיים | שחקנית המשנה הטובה ביותר בסדרה קומית | חופשי על הבר | זכייה |  |
| 1995 | פרס אמי לבידור בפריים טיים | שחקנית אורחת הטובה ביותר בסדרה קומית | פרייז'ר | מועמדות |  |
| 1997 | פרס טוני | ההופעה הטובה ביותר של שחקנית ראשית במחזמר | שיקגו | זכייה |  |
| 1999 | פרס אמי לבידור בפריים טיים | שחקנית המשנה הטובה ביותר במיני סדרה או סרט | דאש ולילי | מועמדות |  |
| 2003 | פרס סטלייט | שחקנית המשנה הטובה ביותר – מחזמר או קומדיה | הכל בשביל איב | מועמדות |  |
| 2024 | פרס טוני | ההופעה הטובה ביותר של שחקנית משנה במחזמר | קברט | מועמדות |  |
מירנדה אוטו

| --- | --- |

אוטו בקומיק-קון, סן דייגו, 2016
 לידה:  16 בדצמבר 1967 (בת 57) אוסטרליה בריזבן, אוסטרליה
 מדינה:  אוסטרליה אוסטרליה
 תקופת הפעילות:  מ-1986 
 מקום לימודים:  המכון הלאומי לאמנות דרמטית (1990)  Newcastle High School 
 בן או בת זוג:  פיטר או'בריאן (2003–?) 
 מספר צאצאים:  1 
 פרופיל ב-IMDb
 
מירנדה אוטו
מירנדה אוטו (באנגלית: Miranda Otto; נולדה ב-16 בדצמבר 1967) היא שחקנית קולנוע אוסטרלית. תפקידה המוכר ביותר הוא אאווין בסרטי "שר הטבעות".
ביוגרפיה

אוטו נולדה בבריזבן, אוסטרליה; היא בתם של השחקנים לינדזי ובארי אוטו ואחותה למחצה של השחקנית גרייסי אוטו. אוטו גדלה בניוקאסל וכן תקופה קצרה בהונג קונג בעקבות פרידת הוריה ב-1973. בסופי שבוע ובחגים בילתה עם אביה בסידני ופיתחה דרכו עניין במשחק. בילדותה הצטיינה אוטו בבלט, אך זנחה את התחביב עקב עקמת. ב-1990 סיימה ללמוד במכון הלאומי לאמנות הדרמה בסידני.
קריירה

בשנת 1986 ביצעה את הופעת הבכורה שלה בתפקיד ראשי בדרמת המלחמה "Emma's War" בדמותה של אמה גראנג', בת הדמות של השחקנית לי רמיק.
ב-1991, אחרי סיום לימודיה, שיחקה אוטו בסרט האוסטרלי "הנערה שהגיעה מאוחר", בעקבותיו זכתה לחשיפה ארצית והייתה מועמדת לפרס המכון האוסטרלי לקולנוע בקטגוריית השחקנית הטובה ביותר. אוטו נחשפה לקהל הבין-לאומי כששיחקה בתפקיד שולי בשובר הקופות "הקו האדום". בשנת 2000 שיחקה בסרט "האמת שמתחת לפני השטח".
ב-1999 לוהקה אוטו לתפקיד אאווין בטרילוגיית סרטי "שר הטבעות" לאחר שהבמאי פיטר ג'קסון צפה באודישן שלה מאוסטרליה. עבור התפקיד למדה לרכוב על סוסים ולבצע פעלולים במשך שישה חודשים.
ב-2005 לוהקה אוטו לסרט המדע הבדיוני "מלחמת העולמות" על ידי סטיבן ספילברג. כיוון שהייתה בהיריון חשבה שתיאלץ לסרב להצעה, אך התפקיד שונה עבורה. מאז לידת בתה היא החליטה להקדיש זמן למשפחתה ולשחק בתיאטרון האוסטרלי.
חיים אישיים

אוטו יצאה בעבר עם השחקן ריצ'רד רוקסבורג.
ב-1 בינואר 2003 היא התחתנה עם השחקן פיטר או'בריאן, לאחר שהשניים שיחקו יחד במחזה "בית בובות". לאוטו ולאו'בריאן יש בת אחת.
אוטו נמנעת מאור הזרקורים בגלל הצהובונים ותשומת לבה של התקשורת. ב-2004 אמרה בריאיון כי היא מקווה שלעולם לא תהיה מפורסמת כמו ניקול קידמן מפני שהיא לא בטוחה שתוכל להתמודד עם זה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1986 | Emma's War | אמה גראנג' |  |
| 1987 | Initiation | סטיבי |  |
| 1988 | The 13th Floor | רבקה |  |
| 1991 | The Girl Who Came Late | נל טיסקוביץ' |  |
| 1992 | ימים אחרונים שלנו | אנני |  |
| 1992 | The Nostradamus Kid | ג'ני או'בריאן |  |
| 1995 | Sex Is a Four Letter Word | ויו |  |
| 1996 | Love Serenade | דימיטרי הארלי |  |
| 1997 | The Well | קתרין |  |
| 1997 | True Love and Chaos | מימי |  |
| 1997 | Doing Time for Patsy Cline | פטסי קליין |  |
| 1998 | Dead Letter Office | אליס וולש |  |
| 1998 | In the Winter Dark | רוני |  |
| 1998 | הקו האדום | מרטי בל |  |
| 2000 | Kin | אנה |  |
| 2000 | האמת שמתחת לפני השטח | מארי פאוור |  |
| 2001 | The Three-Legged Fox | רות' |  |
| 2001 | המין האנושי | גבריאלה |  |
| 2002 | דוקטור סליפ | קלרה |  |
| 2002 | ג'ולי עד קצה העולם | ג'ולי |  |
| 2002 | שר הטבעות: שני הצריחים | אאווין |  |
| 2003 | שר הטבעות: שיבת המלך | אאווין |  |
| 2003 | אהבה פורחת | גלנדה לייק |  |
| 2004 | סודות וצללים | פני |  |
| 2004 | טיסת הפניקס | קלי ג'ונסון |  |
| 2005 | מלחמת העולמות | מרי אן דייוויס |  |
| 2009 | In Her Skin | מיס ברבר |  |
| 2009 | Blessed | ביאנקה |  |
| 2010 | South Solitary | מרדית' אפלטון |  |
| 2010 | Get It at Goode's | פטי ויליאמס |  |
| 2013 | ההפיכה | שרי |  |
| 2013 | לגעת בירח | אליזבת בישופ |  |
| 2014 | אני, פרנקנשטיין | המלכה לאונורה |  |
| 2014 | המסע | ת׳אולין בלקנאפ |  |
| 2015 | הבת | שרלוט פינץ' |  |
| 2017 | אקדמיה לריקוד: הקאמבק | מדליין מונקור |  |
| 2017 | אנאבל 2 | אסתר מאלינס |  |
| 2018 | זואי | המעצבת |  |
| 2018 | The Chaperone | רו'ת' סנט דניס |  |
| 2019 | השתיקה | קלי אנדרוז |  |
| 2020 | מדרון תלול | שרלוט |  |
| 2023 | The Portable Door | הרוזנת ג'ודי |  |
| 2023 | נגעת נרצחת | סו |  |
| 2024 | שר הטבעות: מלחמת הרוהירים | אאווין והדמות המספרת | דיבוב |
| TBA | All the Colors of the Dark | מריאן באריס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1988 | A Country Practice | מילי אלקוט | 4 פרקים |
| 1992 | Heroes II: The Return | רומה פייג' | מיני-סדרה |
| 1995 | Police Rescue | אמנדה | פרק: "On The Outer" |
| 1999 | ג'ק בול | קורה רדינג | סרט טלוויזיה של HBO |
| 2001 | העולם על פי מלמוט | מיס הארטל | מיני-סדרה |
| 2004 | Through My Eyes | לינדי צ'מברלין | מיני-סדרה |
| 2007 | גרושה כמו חדשה | קריקט סטיוארט | מיני-סדרה |
| 2007 | קשמיר מאפיה | ג'ולייט דרייפר | תפקיד ראשי; 7 פרקים |
| 2012 | Miss Fisher's Murder Mysteries | לידיה אנדרוז | פרק: "Cocaine Blues" |
| 2012 | Mabo | מרגרט וייט | סרט טלוויזיה של ABC |
| 2014 | הפרקליט | מאדי דין | תפקיד ראשי; 13 פרקים |
| 2015 | הומלנד | אליסון קאר | 12 פרקים |
| 2017 | 24: מורשת | רבקה אינגרם | תפקיד ראשי; 12 פרקים |
| 2018–2020 | הרפתקאותיה המצמררות של סברינה | זלדה ספלמן | תפקיד ראשי (2 עונות); 36 פרקים |
| 2021 | The Unusual Suspects | שרה ביזלי | מיני-סדרה |
| 2021 | The Moth Effect | ג'ני | פרק: "Old Matey" |
| 2021 | Fires | קאט סימפסון | מיני-סדרה |
| 2022 | True Colours | איזבל מרטין | מיני-סדרה |
| 2023 | קואלה מן | מינדי | דיבוב; פרק: "Hot Christmas" |
| 2023 | Wellmania | קאמיל לאבינג' | פרק: "The Real Camille" |
| 2023 | The Clearing | אדריאנה בופור | תפקיד ראשי; 8 פרקים |
| TBA | גבירותיי בשחור (אנ') |  | סדרת טלוויזיה עתידית של ABC TV (אנ') |
מעלית גונדולה

רכבל מסוג מעלית גונדולה בעיר מדיין, קולומביה. הראשון שהוקם כחלק ממערכת הסעת המונים מטרופולינית.
מעלית גונדולה בלונדון מעל נהר התמזה
מעלית גונדולה (gondola lift) היא סוג של רכבל. הרכבל מורכב מקרוניות, המכונות גונדולות, התלויות על כבל פלדה, ומקובעות אליו בשעת הנסיעה. כבל הפלדה הוא בצורת לולאה, הנמתחת בין שתי תחנות. בנקודות הקצה, הלולאה כרוכה סביב גלגל המונע באמצעות מנוע, בדרך כלל מנוע חשמלי. סיבוב הגלגל מניע את הכבל, הקרוניות נאחזות בכבל הפלדה ונעות עם תנועתו. בדרך כלל ישנם עמודי תמיכה בין התחנות. ולעיתים המערכת מורכבת ממספר לולאות. בין הלולאות ישנה תחנת מעבר בה עוברת הגונדולה מכבל אחד למשנהו וממשיכה לתחנת הסיום.
הקיבולת, העלות, והפונקציונליות של מעלית הגונדולה שונות באופן משמעותי ממקום למקום לפי תנאי השטח.
להבדיל מרכבל מסוג "מסילה אווירית" (Aerial tramway)  בו הקרוניות  תלויות על כבל מקובע הנמתח בין שתי נקודות, וכבל נוסף מושך את הקרוניות ומניע אותם על גבי הכבל הראשי. מעלית הגונדולה מורכבת מכבל  בודד שנע באופן רציף והקרוניות נתפסות בו זו אחר זו.
עקב התפשטות מערכות אלה בהרי האלפים באירופה שם מקובלת המילה הצרפתית טלקאבין (Télécabine) נכנסה מילה זו לשימוש אף בשפה האנגלית.
סוגים > מעלית נוסעים

קרון גונדולה יכול להכיל בין 2 ל-16 נוסעים והוא מחובר לכבל באמצעות קפיץ המאפשר לנתק את הקרון מהכבל בעת המעבר בתחנות כדי להאט את הקצב ולאפשר לנוסעים עלייה וירידה בטוחה יותר.
הדלתות בדרך כלל הן אוטומטיות ונשלטות על ידי מנוף המותקן על הגג או על ידי בליטה בדלת שנדחפת כלפי מעלה או מטה בעת הכניסה לתחנה.
סוגים > מעלית סחורות

קווי גונדולה עבור העברת סחורות נמצאים בדרך כלל באזורי מכרות ויכולים להיות ארוכים באופן ניכר לעומת קווי הנוסעים.
הגונדולה שיוצאת מהעיר מואנדה (Moanda) בגבון ומגיעה לעיר מבינדה (Mbinda) שברפובליקה של קונגו היא באורך 75 קילומטר, והגונדולה בעיר נורסיו (Norsjö) בשוודיה הגיעה לשיא של 96 קילומטר. גם באתיופיה נבנה על ידי האיטלקים קו גונדולה עבור סחורות באורך של 75 קילומטר.
מעליות הסחורות יכולות להיות מופעלות באנרגיה חשמלית ולפעמים אף על ידי כוח המשיכה או הכבידה בלבד.
תאונות גונדולה

29 בינואר 1983 - שבעה בני אדם נהרגו בסינגפור כאשר שני קרונות צללו לתוך הים לאחר שנפגעו מנגררת אסדת קידוח.
5 בספטמבר 2005 - תשעה בני אדם נהרגו ועשרה נפצעו כאשר לבנת בטון במשקל 750 קילוגרם הושלכה בטעות על ידי מסוק בנייה בזולדן, אוסטריה. מאות נאלצו להתפנות מהמעלית.
13 ביולי 2006 - חמישה בני אדם, ביניהם ילדה בת שלוש, נפצעו לאחר ששני קרונות התנגשו ואחד התרסק אל הקרקע. התאונה התרחשה בצפון מערב סקוטלנד. לא היו הרוגים והגונדולה נחשבה כבטוחה לפעולה זמן קצר לאחר התאונה.
18 בפברואר 2007 - קרון גונדולה ירד מהכבל באתר הסקי סקי אפצ'י (Ski Apache) בניו מקסיקו התגלגל לאחור ופגע בקרון אחר, שמונה בני אדם היו מעורבים בהתרסקות, אך רק שתיים סבלו מפציעות קלות.
2 במרץ 2008 - גבר נפל מגונדולה בשאמוני ומת, כנראה אחרי שהוא ואחד מחבריו נשענו ושברו את החלון.
16 בדצמבר 2008 - עשרה בני אדם נפצעו ורבים אחרים נתקעו לזמן רב לאחר שמגדל התמיכה במעלית גונדולה התמוטט באתר הסקי וויסטלר בלאקקומב (Whistler Blackcomb) בקנדה.
31 בינואר 2011 - ילד בן 10 נפל 10–15 מטרים מגונדולה בעיר האפג'ל (Hafjell) שבנורווגיה. הוא סבל מפציעות קלות בלבד.
ראו גם

רכבל
הערות שוליים

↑  Nine killed in freak cable car crash, The Sydney Morning Herald, September 6, 2005
↑  People injured in cable car crash, BBC News, 13 July 2006
↑  Man falls from Ski Lift
↑  Whistler gondola accident injures 10, The Calgary Herald, December 17, 2008
↑  Heisekran rev ned gondolvogn i Hafjell, Verdens Gang, January 31, 2011
מעלית גונדולה עבור סחורות בעיירה קופינג בשוודיה
בובספוג מכנסמרובע (עונה 2)

| --- | --- |

עטיפת מארז ה-DVD
 שיר הנושא:  "SpongeBob SquarePants Theme Song"
 סוגה:  אנימציה, קומדיה, הרפתקה, סלפסטיק
 יוצרים:  סטיבן הילנבורג
 מדבבים:  טום קני רוג'ר בומפאס ביל פייגרברייק קרולין לורנס קלנסי בראון דאג לורנס ג'יל טלי לורי אלן מרי ג'ו קטלט
 מדבבים בעברית:  עידו מוסרי לירון ברנס גלעד קלטר עמי מנדלמן נעמה אוזן יובל גרבש צביקה שוורצברג דון לני גבאי מאיה בר שלום
 ארץ מקור:  ארצות הברית ארצות הברית
 שפות:  אנגלית (דובב למגוון שפות, ביניהן עברית)
 מספר פרקים:  20
 הפקה
 הפצה:  וודו 
 אורך פרק:  כ־24 דקות
 שידור
 רשת שידור:  ניקלודיאון 
 פורמט (תמונה):  SDTV
 תקופת שידור מקורית:  26 באוקטובר 2000 – 26 ביולי 2003
 
 → עונה 1עונה 3 ←
 
העונה השנייה של סדרת הטלוויזיה המצוירת האמריקאית בובספוג מכנסמרובע היא עונת ההמשך של העונה הראשונה, ושודרה בערוץ ניקלודיאון ארצות הברית מ-26 באוקטובר 2000 ועד ל-26 ביולי 2003, והיא מורכבת מ-20 פרקים (39 חלקים). העונה החלה עם החלק הראשון של הפרק ה-21, "הנעליים", והסתיימה בחלק השני של הפרק ה-40, "התולעת הענקית". הסדרה מתעדת את עלילותיו והרפתקאותיו של בובספוג מכנסמרובע וחבריו השונים בעיר הבדיונית ביקיני בוטום. העונה הופקה על ידי הילנבורג, יוצר הסדרה. העונה עלתה לאוויר כחצי שנה לאתר תום העונה הראשונה. המדבבים, גם בגרסה העברית וגם בגרסה האנגלית לא השתנו. בישראל, העונה דובבה לעברית באולפני נ.ל.ס.
במהלך שידור העונה, בובספוג מכנסמרובע הפך לתוכנית הילדים השנייה הפופולרית ביותר של ניקלודיאון, לאחר ראגרטס. כמעט 40 אחוז מהקהל הצופים, המונים 2.2 מיליון היו בגילאי 18 עד 34. התוכנית חתמה על עסקת שיווק עם החברות טארגט וברגר קינג להרחבת המרצ'נדייז של הסדרה, והמוצרים הממותגים זכו לפופולריות רבה, ותואמת לזו של הסדרה. בשנת 2002, התוכנית הייתה מועמדת בטקס פרס אמי לבידור בפריים טיים, עבור הפרס "תוכנית ילדים מצטיינת". טום קני ומרי ג'ו קטלט היו מועמדים באופן אינדיבידואלי בטקס פרסי האנני ה-29 על דיבובם של בובספוג וגברת פאף, בהתאמה. פיטר שטראוס ופול טיביט היו מועמדים גם הם בטקס עבור פרק הספיישל "חג המולד" (?Christmas Who). הפרקים "סודי ביותר" (The Secret Box) ו"התזמורת של סקווידי" (Band Geeks) זכו בפרסי סליל הזהב לשנת 2002 עבור עריכת הסאונד הטובה ביותר לאנימציה בטלוויזיה, ואילו הפרקים "התפסן בשדה המדוזות" (Hunter Jellyfish) ומשחקי הטבחיאדה (The Fry Cook Games) היו מועמדים לפרס עריכת הסאונד הטובה ביותר בטלוויזיה, בקטגוריית המוזיקה.
בהמשך פורסמו מספר קלטות אוסף של DVD שהכילו פרקים מהעונה. הקלטת "בובספוג מכנסמרובע: ה-DVD השלם של העונה השנייה" פורסמה באזור 1 (ארצות הברית, קנדה, קובה, ברמודה, וגינאה הצרפתית) ב-19 באוקטובר 2004, באזור 2 (אירופה, המזרח התיכון, אזור דרום אפריקה, ויפן) ב-23 באוקטובר 2006 ובאזור 4 (אמריקה הלטינית, הקאריביים ואוקיאניה) ב-30 בנובמבר 2006.